text: 提橋，字景如，號澹如居士，直隸河間府河間衛官籍。明末清初政治人物。生平.生有異徵，性穎悟，弱冠試弟子員，輒冠軍。事親承志，居喪盡禮哀毀，先人歿後，有人負其債數百金，公悉焚券。萬曆四十六年壬戌科進士。仕郾城、商丘，皆有惠政，民感恩不已。擢吏部主事，公清大著，崇禎皇帝有提橋真吏部之語。後官至太常寺少卿。清初召用，授刑部右侍郎，順治二年十月以病免。所著有《詩經簡正錄》行世，然平生甘恬退，戒子弟絕竿牘，門望清白，稱瀛郡第一。
metadata: erhwenkuo/wikipedia-zhtw
metadata: 提橋
metadata: https://zh.wikipedia.org/wiki?curid=7441696